קריודרקון

קריודרקון (שם מדעי: Cryodrakon; מילולית: "דרקון קר") הוא סוג של פטרוזאור טורף גדול שהשתייך למשפחת האזדרקיים וחי באמריקה הצפונית בסוף הקרטיקון לפני 76.5 מיליון שנה מזמננו. הוא התגלה בפארק הפרובינציאלי דינוזאור שבאלברטה, קנדה ותואר למדע ב-2019 בידי דייוויד ויליאם אליוט הון, מייקל חביב ופרנסואה תריין. בסוג נכלל מין בודד - Cryodrakon boreas, שמשמעו "רוח צפונית" - על שם בוריאס, אל הרוח של המיתולוגיה היוונית. החוקר חביב רצה לתת למין את השם C. viserion, על שם דרקון הקרח "ויסריון" ממשחקי הכס, אך ההצעה לא התקבלה.

הקריודרקון היה קרוב של הקוואצלקואטלוס והיה בעל מוטת כנפיים רחבה של בין 10 ל-13 מטרים, כך שהיה אחד מגדולי הפטרוזאורים ומהגדולים שבאלה של קנדה. ייתכן שהוא חלק את מחייתו עם קרובו הגדול יותר שהיה גדול הפטרוזאורים מעולם. הוא היה גבוה כמו ג'ירף בעל מקור ארוך כשל מרבו אפריקני וכנראה היה טורף גדול או אוכל נבלות מרשים. עם זאת מרבית הממצאים היו חלקיים וכללו בעיקר שרידי שוקיים, עצמות רוע וחוליית צוואר ארוכה באורך 10 מילימטרים.

קישורים חיצוניים

בעלי חיים שתוארו ב-2019
אז'דרכיים
פטרוזאורים שחיו בקרטיקון עליון באמריקה הצפונית
מאובני טקסונים שתוארו ב-2019